Når Aalborg DH spiller sin næste ligakamp mod Skive fH, bliver det både med ændret spillested og -tidspunkt. Opgøret skulle have været spillet søndag 11. november i KFUM-hallen, men nu bliver der i stedet tale om en hverdagskamp, nemlig fredag 9. november klokken 20. Samtidig flyttes kampen til Klaruphallen. Aalborg DH er inden kampen to point efter oprykkerne fra Skive. Men da Aalborg DH startede sæsonen i minus på grund af klubbens økonomiske problemer, har de to hold faktisk klaret sæsonstarten lige godt med hver to sejre, en uafgjort kamp og fem nederlag.

Opsummering:
Håndboldklubbens næste hjemmekamp bliver spillet fredag aften i Klaruphallen.